
	1.
	Techninės specifikacijos 2 punkte nurodyta, kad:  VŠĮ Molėtų rajono sveikatos centro steigėjas – Molėtų rajono savivaldybė (toliau- Savivaldybė) 2025 m. kovo 27 d. tarybos sprendimu Nr. B1-94 leidžia VŠĮ Molėtų rajono sveikatos centrui (į.k. 306897613) nuomoti be konkurso Savivaldybei nuosavybės teise priklausančias ir šiuo metu VŠĮ Molėtų rajono sveikatos centro patikėjimo teise valdomas 107,89 kv. m. ploto patalpas (iš jų: 65,62 kv. m. ploto patalpas, plane pažymėtas 1-39, 1-40, 1-41, 1-42 ir 42,27 kv. m. ploto bendrojo naudojimo patalpas, plane pažymėtas 1-38 ) Molėtų rajono sveikatos centro pastate (nekilnojamo turto registro Nr. 90/65172, unikalus Nr. 6298-4002-9017), esančiame Molėtų r. sav., Molėtų m., Graužinių g. 2, medicinos laboratorinių tyrimų paslaugai teikti, kai perkamos paslaugos, kurioms teikti bus naudojamas Savivaldybės turtas, ir šis turtas išnuomojamas LR viešųjų pirkimų įstatymo nustatyta tvarka vykdomo viešojo paslaugų pirkimo metu. Savivaldybės turtas išnuomojamas ne ilgesniam laikotarpiui nei paslaugų teikimo sutarties galiojimo laikotarpis. Pradinė 1 kv. m. nuomos kaina – 3,00 eurai per mėnesį. Patalpos nuomojamos gyvenamosios vietovės bendruomenės viešiesiems poreikiams tenkinti vykdant žmonių sveikatos priežiūros veiklą. 
Vadovaujantis šiuo punktu konkurso laimėtojas gali teikti visas asmens (žmonių) sveikatos priežiūros paslaugas, įskaitant ir tas pačias asmens sveikatos priežiūros paslaugas, kurias šiuo metu gyventojams teikia pati Perkančioji organizacija. Pavyzdžiui: šeimos medicinos, gydytojo akušerio ginekologo ir kt.
 
Rekomenduojame Perkančiajai organizacijai patikslinti punktą tiksliai nurodant, kokioms asmens sveikatos priežiūros paslaugoms teikti bus išnuomojamos patalpos. T.y. slaugos (bendrosios praktikos slaugos) (kraujo ėminių paėmimui) ir laboratorinės diagnostikos.
	Dėl Techninės specifikacijos (toliau – TS) 2 punkto paaiškinimo – Molėtų rajono savivaldybė (toliau -Savivaldybė) 2025 m. kovo 27 d. tarybos sprendimu Nr. B1-94 leido VŠĮ Molėtų rajono sveikatos centrui nuomoti be konkurso Savivaldybei nuosavybės teise priklausančias patalpas medicinos laboratorinių tyrimų paslaugai teikti, kai perkamos paslaugos, kurioms teikti bus naudojamas Savivaldybės turtas, ir šis turtas išnuomojamas LR viešųjų pirkimų įstatymo nustatyta tvarka vykdomo viešojo paslaugų pirkimo metu. Šio pirkimo objektas – medicinos laboratorijos paslaugos, kurias apima: tiriamosios medžiagos paėmimas iš paciento, tiriamosios medžiagos priėmimas, medicinos laboratorinių tyrimų atlikimas, tyrimų rezultatų pateikimas (TS 1 punktas). Nurodytame dokumente aptartos vykdomo viešojo pirkimo objektui reikalingų patalpų nuomos sąlygos.

	2.
	Techninėje specifikacijoje 11, 12, 13, 14 punktuose nurodyti kokybės vadybos bei aplinkos apsaugos vadybos sistemos reikalavimai tiekėjui, tačiau neprašoma šių reikalavimų pagrįsti tai įrodančiais dokumentais.

Prašome patikslinti, kaip Perkančioji organizacija įsitiks tiekėjo tinkama kvalifikacija ir kokybiškos laboratorinių tyrimų paslaugos suteikimu, jei iš tiekėjų neprašoma pateikti jokių kvalifikaciją pagrindžiančių dokumentų.
	Techninės specifikacijos 11, 12, 13, 14 punktuose nėra nurodyti kokybės vadybos bei aplinkos apsaugos vadybos sistemos standarto reikalavimai tiekėjui pagal Lietuvos Respublikos viešųjų pirkimų įstatymo 48 straipsnį.

Paslaugų pirkimo-pardavimo sutarties specialiose sąlygose (13.1 p.) ir techninės specifikacijos 14 punkte nurodytas aplinkosauginis kriterijus.

Kvalifikaciniai reikalavimai tiekėjui ir reikalavimus pagrindžiantys dokumentai nurodyti specialiųjų pirkimo sąlygų 4 priede.

	3.
	Prašome patikslinti pasiūlymo formoje išvardintų tyrimų pavadinimus. 
2.2. Kraujo grupės ;
2.3. Rezus faktoriaus nustatymas (nustatoma ant plokštumos).

Iš pateiktų pavadinimų nėra aišku, kokius tyrimus atlikti nusimačiusi Perkančioji organizacija, nes kraujo grupės tyrimas visada apima ABO kraujo grupės nustatymą ir Rh (rezus faktoriaus) nustatymą. Atskirai pacientui nustatyti ABO ir Rh faktoriaus nėra kliniškai tikslinga.
	Pasiūlymo formoje išvardintų tyrimų pavadinimai parašyti pagal aktualiuose teisės aktuose nurodytus tyrimų pavadinimus, tame tarpe ir pagal  LR sveikatos apsaugos ministro 2005-12-22 įsakymu Nr. V-1013 patvirtintoje Lietuvos medicinos normoje MN 14:2019 Šeimos gydytojas (toliau – Šeimos gydytojo norma). Šeimos gydytojo normos 14.11 punkte išvardinti tyrimai, reikalingi šeimos gydytojo kompetencijai priskiriamoms ligoms, būklėms ir sveikatos sutrikimams diagnozuoti ). 
Perkančioji organizacija paaiškina šiuos pasiūlymo formoje nurodytus tyrimus (skliausteliuose pateikiamas paaiškinimas) :
„2.2. Kraujo grupės „
( t.y. kraujo grupės pagal ABO ir Rh (D) nustatymo tyrimas);  
„2.3. Rezus faktoriaus nustatymas (nustatoma ant plokštumos)“;
„4.9. Gliukozės tolerancijos testas“
 (t.y. šiuo metu  perkančiojo organizacija daugiausia užsako gliukozės tolerancijos testo 2-jų taškų tyrimą, 3-jų taškų tyrimų skaičius per tris metus  sudaro ne daugiau kaip 3 procentus nuo pasiūlymo formoje  nurodyto tyrimų skaičiaus); 
„4.14. Mažo tankio lipoproteinų cholesterolio apskaičiavimas, pagal Friedevaldo formulę (MTL/LDL)”
(t.y. Mažo tankio lipoproteinų cholesterolis  (MTL/LDL));
„4.23. Tyrimas dėl virusinio hepatito C „
(t.y. Hepatito C viruso antikūnių nustatymas);
„4.41. Natriuretinis peptidas„
(šis tyrimas naujai įrašytas į Šeimos gydytojo normą, šiuo metu įstaiga  užsako tyrimą - NT-pro BNP (širdies nepakankamumo žymuo);
„5.23. NT-pro BNP (širdies nepakankamumo žymuo)“. 

	4.
	Prašome patikslinti, kelių taškų (2-jų ar 3-jų) gliukozės toleravimo mėginys numatytas įsigyti pasiūlymo formoje: 
4.9. Gliukozės tolerancijos testas.
	

	5.
	Atkreipiame Perkančiosios organizacijos dėmesį, kad pasiūlymo formoje 4.14. punkte nurodytas tyrimas „Mažo tankio lipoproteinų cholesterolio apskaičiavimas, pagal Friedevaldo formulę (MTL/LDL)“ negali būti atliekamas/užsakomas kaip atskiras tyrimas, kadangi jis išskaičiuojamas iš bendrojo cholesterolio, didelio tankio cholesterolio bei trigliceridų. Tad pasiūlymo formoje atskirai perkama šio tyrimo pozicija yra klaidinanti ir tyrimo pirkimas nėra pagrįstas.
	

	6.
	Prašome patikslinti, kokie konkrečiai tyrimai numatyti įsigyti pasiūlymo formoje 4.23 punkte įvardinta paslauga „Tyrimas dėl virusinio hepatito C“? Nes virusinio hepatito C tyrimų yra įvairių (nuo imunologinių iki PGR metodu atliekamų).
	

	7.
	Prašome patikslinti pasiūlymo formoje 4.41 ir 5.23 punktuose numatomus įsigyti tyrimus, nes įrašyti to paties tyrimo sinoniminiai pavadinimai: 
4.41. Natriuretinis peptidas 
5.23. NT-pro BNP (širdies nepakankamumo žymuo)
	

	8.
	Sutarties specialiosiose sąlygose numatytos neproporcingai didelės baudos, neatsižvelgiant į laboratorinio tyrimo paslaugos įkainį. Pavyzdžiui, gliukozės tyrimo preliminari kaina 0,20 Eur, o vėluojant pateikti rezultatą numatyta bauda 100,00 Eur. 

Prašome atsižvelgti į vienos paslaugos įkainį ir baudos dydį numatyti proporcingą atliekamos paslaugos įkainiui.
	

	9.
	Sutarties specialiosiose sąlygose nuobaudos tiekėjui numatytos tiek 8.3. punkte, tiek 9.2. punkte. Iš šių punktų neaišku, kaip Perkančioji organizacija taikys nuobaudas tiekėjui. Be to, vadovaujantis šiais punktais, Perkančioji organizacija gali už vieną ir tą patį įsipareigojimo nevykdymą taikyti dvigubas nuobaudas. 

Prašome patikslinti sutarties įvykdymo užtikrinimo bei tiekėjui taikomų netesybų punktus, atsižvelgiant į baudos dydžio proporcingumą, teisingumą, skaidrumą ir nedviprasmiškumą.
	VPĮ 42 straipsnio nuostatomis pirkimo sutarties įvykdymas turi būti užtikrinamas Lietuvos Respublikos civilinio kodekso nustatytais prievolių įvykdymo užtikrinimo būdais, pavyzdžiui :
1) netesybos – tai gali būti bauda (fiksuota suma) arba delspinigiai (procentine atitinkamos vertės išraiška);
2) laidavimas; 
3) garantija (pavyzdžiui, banko).
Sutarties specialiųjų sąlygų 8.3 p. ir  9.2 p. yra tipinės Viešųjų pirkimų tarnybos direktoriaus 2024 m. gruodžio 30 d. įsakymu Nr. 1S-209 patvirtintų sutarties sąlygų sudedamosios dalys. Perkančioji organizacija turi diskrecijos teisę taikyti šių punktų nuostatas.

	10.
	Sutarties specialiosiose sąlygose taikoma Sutarties nutraukimo bauda yra neproporcinga ir nenumato baudos dydžio proporcingo suteiktų paslaugų kiekiui. 

9.3. punkte rekomenduojame Sutarties nutraukimo baudą taikyti proporcingai suteiktų paslaugų kiekiui, išnaudotai pirkimo sumai arba atitinkamai Sutarties terminui. T.y. pavyzdžiui, nutraukiant Sutartį per pirmuosius metus 10 procentų dydžio bauda nuo Pradinės Sutarties vertės, nutraukiant Sutartį per antruosius metus 5 procentų dydžio bauda nuo Pradinės Sutarties vertės, o nutraukiant per trečiuosius metus – 1 procento dydžio bauda nuo Pradinės Sutarties vertės.
	Pirkimo objektą sudarančios paslaugos yra tęstinio pobūdžio, jų teikimas turi būti užtikrinamas nuolat, kiekvieną dieną, TS numatytais atvejais skubiai ir visą parą. Nepagrįstai nutraukus Sutartį ar nutraukus Sutartį dėl esminio Sutarties pažeidimo, pasekmės Perkančiajai organizacijai būtų vienodai žalingos nepriklausomai nuo Sutarties nutraukimo momento - Perkančioji organizacija netektų įstaigos veiklai užtikrinti būtinos paslaugos. Perkančiosios organizacijos nuomone, numatytas baudos dydis proporcingas pirkimo svarbai ir tikėtinoms prievolių neįvykdymo neigiamoms pasekmėms.

	11.
	Prašome patikslinti, kokios procedūros būtų vykdomos, jei laimėjęs skelbiamą pirkimą tiekėjas negaus licencijos teikti Perkančiosios organizacijos perkamų paslaugų per numatytą 30 darbo dienų terminą, kaip numatyta Sutarties specialiosiose sąlygose 11.1?
	Licencijos gavimas yra viena iš Sutarties įsigaliojimo sąlygų, per nurodytą laiką negavus reikalaujamo dokumento, Sutartis negalėtų būti laikoma įsigaliojusia ir bus laikoma nesudaryta.

	12.
	Atviro konkurso specialiosiose sąlygose nurodyta: Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai. 

1. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų. 

Prašome patikslinti, kodėl sutarties specialiosiose sąlygose (punktai 9.5 ir 13.1) bei techninėje specifikacijoje (punktai 11, 12, 13, 14) nurodomi kokybės vadybos bei aplinkos apsaugos vadybos sistemos reikalavimai tiekėjui?

	Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų reikalavimų pagal Lietuvos Respublikos viešųjų pirkimų įstatymo 48 straipsnį.


Pirkimo sutarties specialiųjų sąlygų 9.5. punkte nurodyta bauda už aplinkosauginių kriterijų nesilaikymą, o 13.1. punkte nurodyti aplinkosauginiai kriterijai, o ne   kokybės vadybos bei aplinkos apsaugos vadybos sistemos reikalavimai tiekėjui.

Techninės specifikacijos 11, 12, 13 ir 14 punktuose nurodyti reikalavimai nesusiję su kokybės vadybos bei aplinkos apsaugos vadybos sistemos reikalavimais tiekėjui pagal Respublikos viešųjų pirkimų įstatymo 48 straipsnį.





